(Піянткоўскі: ) "Значэньне Беларусі і асабіста Лукашэнкі ў расейскай палітыцы будзе памяншацца. Калі гаварыць пра хуліганістага хлопчыка, то ў пэрыяд канфрантацыі з Захадам ён адыграваў вельмі карысную ролю – гэткага Жырыноўскага на міжнароднай арэне. У дачыненьні да Захаду ён артыкуляваў такія рэчы, якія расейская эліта можа і хацела б сказаць, але саромелася. Гэтая роля таксама будзе слабнуць у кантэксьце новых дачыненьняў Расеі з Захадам. Я думаю, Масква будзе спакойна чакаць канца гэтага тэрміну Лукашэнкі і паступова выбіраць сабе на якую наступную фігуру ставіць на беларускай палітычнай арэне".